****

****

**POLITICA ANTICORUPȚIE**

Aprobat prin hotărârea Consiliului de Administrare

Proces verbal nr.1 din 22.01.2019

**Președinte : V. Zamă**

Chișinău, 2019

CUPRINS

**1.Introducere**

 1.1 Filozofia organizației

 1.2 Obiective generale

 1.3 Domeniu de aplicare

 1.4.Procesul de elaborare a politicii

 1.5 Context

**2. Înțelegerea noțiunii de corupție**

 2.1 Definirea termenului

 2.2 Zone de risc

 2.3 Semnale de alarmă

**3. Principii și abordări ale activității anticorupție CDPD**

**4. Ghid pentru acțiunile anticorupție ale CDPD**

**5. Comunicare și monitorizare**

**6. Semnarea actului**

**1.INTRODUCERE**

În virtutea legii 90/2008 cu privire la prevenirea şi combaterea corupţiei, a Alianței Anticorupție (AAC), în temeiul Convenției Organizației Națiunilor Unite împotriva Corupției, Centrul pentru Drepturile Persoanelor cu Dizabilități (CDPD) a elaborat Politica Anticorupție (PAC) care are ca obiectiv promovarea principiilor etice, integritatea, transparența și responsabilitatea asupra acțiunilor organizației.

**1.1 Filozofia organizației**

**Misiune**

Cu douăsprezece ani de expertiză profesională, CDPD este un ONG național care pledează pentru promovarea, apărarea și monitorizarea drepturilor persoanelor cu dizabilități, contribuind la participarea lor deplina la viața publică.

**Viziune**

Persoanele cu dizabilități din Republica Moldova se bucură de deplină şi egală exercitare a drepturilor şi libertăților lor, într-o lume incluzivă.

**Valori**

CDPD creează parteneriate pentru o societate incluzivă pentru toți, urmând principiul respectării Demnității Umane.

**Dragostea pentru semeni**

Cea mai importantă chemare este de a prețui și de a purta de grijă oamenilor.

**Integritate**

Consecvență, onestitate, corectitudine și transparență – evaluate prin acuratețea acțiunilor noastre.

**Excelență**

Suntem dedicați celor mai înalte standarde profesionale.

**Familie**

Prețuim echilibrul dintre familie, dezvoltarea personală și profesională,

**Egalitate de șanse**

Contribuim la participarea deplină la viața publică a fiecărei persoane.

* 1. **Obiective generale**

PAC a CDPD descrie modul de abordare în contextul fenomenului corupției și măsurile de combatere a acestuia. Prin intermediul acestui set de principii se urmărește creșterea gradului de conștientizare și promovare a măsurilor de prevenire. Prin urmare, scade posibilitatea de comitere a erorilor, facilitează depistarea ilegalităților și stimulează întreprinderea măsurilor adecvate. Angajamentul CDPD de luptă împotriva corupției este integrat în misiunea și valorilor organizației și reprezintă un semn de respect față de titularii de drepturi, angajați, membri, voluntari, parteneri și donatori.

**1.3.Domeniu de aplicare**

PAC vizează angajații CDPD, membrii Consiliului de Administrație, voluntarii și consultanții/ experții contractați. Implementarea setului de principii anticorupție presupune acționarea în conformitate cu acestea și promovarea prevederilor relevante și aplicabile atât în cadrul organizației, cât și în afara ei - în toate domeniile de activitate.

Politica este completată cu planuri de acțiuni, menite să dezvolte capacitățile de combatere a corupției.

**1.4**.**Procesul de elaborare a politicii**

PAC a CDPD a fost inițiată de către echipa de angajați ai organizației, în urma participării la seminarii în domeniul anticorupție, organizate de către partenerii CDPD. Aceasta are drept scop îmbunătățirea continuă a procesului de evaluare internă, a sistemelor și procedurilor de monitorizare. Acest document reprezintă o adaptare a Politicii Anticorupție a IM/ SOIR Moldova și a fost aprobat de către Consiliul de Administrație și este în vigoare până la introducerea noilor modificări.

**1.5. Context**

Fenomenul corupției are un impact negativ la toate nivelele societății. Pentru orice comunitate, corupția este un obstacol major în dezvoltarea socială și economică; ea afectează în mod special, persoanele cu nivel de trai scăzut. Sistemele politice și democratice sunt demoralizate, respectul pentru drepturile omului este subminat, iar concurența și alocarea de resurse sunt distorsionate. Instituțiile democratice slab dezvoltate și aparatul de stat ineficient contribuie la răspândirea acestui flagel. O persoană care riscă să fie implicată în acte de corupție sau care comite asemenea acțiuni poate deveni complice la fenomenul abuzului de putere, asemenea violenței. În cazul activităților de dezvoltare, în cadrul ONG-urilor, corupția duce la scăderea eficienței și, prin urmare, titularii de drepturi nu beneficiază de rezultatele proiectelor.

Corupția este un fenomen comun pentru mulți oameni. CDPD nu este scutit de riscurile externe sau interne. Banii și statutul profesional, implicarea în activitățile de dezvoltare comunitară pot antrena un comportament corupt.

Cooperarea pentru dezvoltare poate fi o oportunitate de a reduce corupția. Acesta este un motiv pentru CDPD de a continua activitatea pe termen lung. Schimbarea atitudinii, transparența, monitorizarea și controlul intern reprezintă cele mai importante mijloace de prevenire, depistare și combatere a corupței.

**2. Înțelegerea noțiunii de corupție**

* 1. **Definirea termenului**

CDPD, ca și IM/SOIR Moldova, definește corupția drept abuz de resurse, încredere, putere sau statut, în vederea obținerii unor avantaje ilegale pentru propria persoană, o anumită persoană sau un grup de persoane. Avantajele pot fi de natură financiară sau pot contribui la creșterea influenței, îmbunătățirea reputației, recunoașterea politică, voturi, servicii sexuale sau de altă natură.

Exemple de corupție:

* **Favorizm și nepotizm:** favorizarea unei persoane sau unui grup de persoane în detrimentul altor persoane;
* **Mita și plățile neoficiale:** solicitarea sau primirea recompenselor ilegale în scopul exercitării unor atribuții, primirea sau oferirea unor astfel de recompense ilegale. Ambele acțiuni reprezintă o infracțiune;
* **Delapidarea:** însușirea sau păstrarea bunurilor sau banilor care urmau a fi transferați sau contabilizați, într-un mod care implică pierderi economice pentru persoana afectată și câștig pentru alta;
* **Șantajul:** utilizarea ilegală a coerciției pentru a forța o persoană să îndeplinească o acțiune sau inacțiune care implică pierderi financiare sau alte prejudicii pentru persoana constrânsă și obținerea profitului pentru o alta;
* **Frauda:** răspândirea informațiilor eronate către publicul extern sau către un grup de persoane în scopul de a influența prețul bunurilor, titularilor de valoare sau altor posesiuni;
* **Conflict de interese:** manipularea sau luarea deciziilor în favoarea propriei persoane, a unei rude apropiate sau care va prejudicia altă persoană;
* **Spălare de bani:** utilizarea tranzacțiilor financiare legale în scopul de a ascunde sau dispune de bani sau bunuri obținute din activitate infracțională;
* **Finanțarea ilegală a partidelor politice:** finanțarea în secret a partidelor politice în cazul cărora finanțarea de acest fel este interzisă prin lege.
	1. **Zone de risc**

Riscul de corupție există în toate domeniile, dar există anumite riscuri asociate cu dezvoltarea și dezastrele.

Exemple de riscuri externe**:**

* Războiul sau conflictele vor contribui la răspândirea corupției;
* Domeniul în care corupția prevalează, crește riscul corupției în cadrul organizației și proiectelor de dezvoltare.
* Democrații slabe și lipsa transparenței;
* Creșterea economică slabă și neuniformă;
* Societatea civilă slab dezvoltată și lipsa mijloacelor de informare;
* Cadrul în care asistența pentru dezvoltare implică bugete mari în comparație cu economia locală;
* În cazul achiziționării produselor sau serviciilor.

Exemple de riscuri interne:

* Manipularea extensivă a lichididăților în cadrul unui proiect;
* Relații strânse de prietenie între colegi și /sau reprezentanți ai părților contractante;
* În cazul în care verificarea formală a documentației și conformității cu legea sunt înlociute cu încrederea exagerată în personal;
* Proceduri, politici sau norme interne inadecvate.
	1. **Semnale de alarmă**

În majoritatea cazurilor, corupția este descoperită atunci când cineva reacționează la semnalele de alarmă. În acest sens, deseori nu este clar ce și când s-a întâmplat.

Exemple de semnale de alarmă:

* Lipsa transparenței în cadrul organizației sau proiectului;
* Modele neclare sau neadecvate în domeniul repartizării responsabilităților și de atragere la răspundere în cadrul organizației sau proiectului;
* Prezența unui lider foarte dominant sau carismatic al organizației sau proiectului;
* În cazul în care toată puterea este concentrată în mâinile unei singure persoane sau a unui grup restrâns de persoane în cadrul organizației;
* În cazul în care organizația nu întocmește rapoarte financiare anuale;
* Bugetele proiectelor sunt neclare și nu corespund în totalitate activităților planificate;
* Managerul financiar nu are suficientă experiență;
* Răspunsurile la întrebări sunt evazive;
* Se aplică limite de timp, deoarece necesitățile trebuie îndeplinite imediat;
* Indiciile și zvonurile privind prezența activităților inadecvate provin din diferite surse, independente una de alta.

**3.Principii și abordări ale activității anticorupție CDPD**

Deseori, aplicarea acestor principii poate duce la probleme, precum: întârzierea sau zădărnicirea activităților, împiedicarea desfășurării acestora. Pe lângă prejudiciile pe care corupția le are asupra comunităților, organizațiilor și persoanelor fizice, există consecințe cu care trebuie să ne confruntăm toți.

CDPD definește următoare principii sau abordări ale corupției:

* **Caracterul deschis și transparent**

CDPD promovează transparența în toate activitățile sale, politici, strategii, proiecte, decizii, rapoarte și chestiuni de ordin financiar, în vederea combaterii corupției. Transparența duce la intensificarea controlului și la creșterea gradului de încredere în rândul angajaților, părților interesate și titularilor de drepturi;

* **Atragerea la răspundere și repartizarea responsabilităților**

Persoanele responsabile trebuie să poarte răspundere pentru acțiunile lor. Metodele privind responsabilizarea trebuie să fie transparente și bine documentate, precum și sistemele care permit depistarea erorilor involuntare și a ilegalităților comise cu bună știință - toate sunt premise importante pentru asumarea a astfel de responsabilități.

* **Participarea**

Toate părțile interesate, relevante în lanțul de cooperare, inclusiv, titularii de drepturi implicați, trebuie să dețină drepturi de proprietate și influență asupra proceselor din cadrul cooperării pentru dezvoltare**;**

**Inacceptarea**

Li se interzice membrilor Consiliului de Administrație și angajaților CDPD de a oferi, solicita sau primi orice ar putea fi calificat drept act de corupție. CDPD nu tolerează nicio formă de corupție în cadrul proiectelor.

Activitatea CDPD se supune legislației Republicii Moldova și politicilor interne ale asociației.

* **Acționează întotdeauna**

Membrii Consiliului de Administrație și angajații CDPD vor întreprinde acțiuni privind informarea, prin semnale de alarmă sau incidente suspecte în conformitate cu planurile și acțiunile elaborate. Aceasta înseamnă o informare adecvată, fără exagerări sau zvonuri inutile. Orice anchetă internă va fi efectuată după luarea unei decizii în conformitate cu planul de acțiuni. Informatorilor interni sau externi trebuie să le fie garantat anonimatul și dacă solicită, alte măsuri de securitate.

* **Informează întotdeauna**

Membrii Consiliului și angajații CDPD vor informa întotdeauna despre orice suspiciune sau caz de corupție depistat în conformitate cu planurile de acțiune elaborate, despre măsurile luate și acțiunile viitoare în vederea soluționării problemei. CDPD este responsabil de informarea finanțatorilor și a membrilor ei despre cazurile de corupție și acțiunile întreprinse.

**4. Ghid pentru acțiunile anticorupție ale CDPD**

Acțiunile CDPD în vederea promovării și combaterea corupției se desfășoară pe câteva niveluri și departamente, în cadrul activităților.

**Planul de acțiune**

CDPD trebuie să aibă un plan de acțiuni, actualizat în baza acestei politici, care specifică abordarea și măsurile de evitare, prevenire, depistare și combatere a corupției. Planul de acțiuni trebuie să conțină o secțiune de abordare a cazurilor interne și să descrie modul în care urmează să fie tratați informatorii.

**Activitățile aferente dezvoltării valorilor și competențelor**

Problemele esențiale trebuie să fie discutate în cadrul CDPD, iar aceasta din urmă are ghiduri elaborate în lupta cu corupția. Trebuie să fie organizate cu regularitate cursuri de instruire în vederea unei mai bune înțelegeri a modulului de combatere a corupției. CDPD trebuie să lucreze continuu în vederea dezvoltării competențelor angajaților încât să aibă o atitudine corectă față de responsabilitățile lor de control și sprijin.

**Planificarea**

În cadrul elaborării strategiilor și planurilor operaționale trebuie să fie identificate și analizate riscurile corupției. Analiza trebuie să conțină o descriere a modului de gestionare a acestor riscuri. Aceasta trebuie să constituie o parte integrantă a practicilor de evaluare și gestionare a riscurilor.

**Evaluarea organizațională**

CDPD va analiza capacitatea organizației de a desfășura activitățile planificate și de a gestiona fondurile obținute. Punctele slabe vor fi înlăturate în conformitate cu planul de dezvoltare organizațională.

**Dezvoltarea organizațională**

Activitățile CDPD privind dezvoltarea organizațională trebuie să includă promovarea unor actori de o înaltă integritate în activitățile de dezvoltare și lupta împotriva corupției. Elaborarea unor sisteme de control intern reprezintă un proces continuu în cadrul CDPD. Pentru a reduce riscul de corupție, în planurile operaționale anuale ale CDPD trebuie să fie incluse măsurile pentru îmbunătățirea performanțelor relevante.

**Evaluarea proiectelor**

În procesul evaluării unui proiect trebuie luate în considerație riscurile de corupție cât și potențialul proiectului de a contribui la diminuarea corupției. CDPD trebuie să se asigure că activitățile planificate au la bază obiective, rezultate și măsuri concrete.

**Monitorizarea**

CDPD va depune eforturi pentru a se asigura că rapoartele sunt prezentate în termenul convenit și ca acestea să fie întocmite în conformitate cu procedurile interne existente. Monitorizarea activităților și a finanțelor trebuie să fie efectuată concomitent cu scopul de a determina riscurile. În cazul suspiciunii de corupție, CDPD poate desfășura un audit sau anchete suplimentare în cadrul organizației sau a proiectului.

**Acorduri și alte documente relevante**

Acordurile și alte documente relevante trebuie să fie întocmite astfel încât să faciliteze și să sprijine activitățile de combatere a corupției.

**Verificarea și controlul**

CDPD trebuie să verifice sistemic faptul că respectă normele și acordurile relevante și să monitorizeze minuțios controlul intern al organizației.

**Stabilirea legăturilor în mediul profesional.**

CDPD va participa la activitățile de stabilire a legăturilor cu profesioniștii în domeniu în scopul de a face schimb de experiență și de îmbunătățire a PAC.

**5. Comunicare și monitorizare**

**Implementare**

**Pe plan intern.** Directorul de program este responsabil de coordonarea și monitorizarea implementării Politicii Anticorupție și a planului de acțiune aferent, cât și de coordonare a cazurilor curente. Planul de acțiune trebuie să stabilească persoana responsabilă care va recepționa și gestiona semnalele parvenite din diferite departamente ale organizației. Gestionarea informației trebuie să fie documentată și inclusă în activitățile de monitorizare și planificare ordinare ale CDPD.

Fiecare manager operațional trebuie să se asigure că angajații din cadrul domeniului său de responsabilitate cunosc și aplică politica CDPD**.** Planul de acțiuni trebuie să stabilească persoana responsabilă care decide inițierea unei investigații sau întreprinderea altor măsuri în cazul depistării în cadrul organizației a cazurilor suspecte de corupție.

Fiecare angajat trebuie să respecte politica dată în cadrul activității sale. Acest lucru presupune cunoașterea politicii și raportarea incidentelor și suspiciunilor de acte de corupție în conformitate cu procedurile standard.

**Pe plan extern:** CDPD va implementa politica dată în activitățile de dezvoltare. Acest lucru presupune aplicarea prevederilor relevante ale politicii și comunicarea acestora tuturor persoanelor vizate**.**

**Publicarea politicii**

Politica va fi publicată pe site-ul web CDPD în limba română și engleză.

**Monitorizare și evaluare**

Politica trebuie să fie revizuită o dată la trei ani. Modificările semnificative vor fi analizate de Consiliul de Administrare. Implementarea politicii va fi monitorizată prin intermediul rapoartelor și auditului anual. Activitățile trebuie să contribuie la învățarea continuă prin intermediul implementării politicii și a planului de acțiuni.

**6. Semnarea actului**

Aprobată prin hotărârea Consiliului de Administrare nr. 1 din 22.01.2019

Victor Zamă,

președinte